หุ้นไทยพุ่งปี๊ดทำสติถิสูงสุดใหม่
เม็ดเงินต่างชาติไหลเข้าหุ้นขนาดใหญ่ในกลุ่มพลังงานครอบครัวปตท. มายกแผง ตามด้วยปูนใหญ่ กระชากดัชนีพุ่งปี๊ดทำสถิสูงสุดใหม่ 934 จุด ปตท. จ่อ 300 บาท
3 ก.ย. 2553

เม็ดเงินต่างชาติไหลเข้าหุ้นขนาดใหญ่ในกลุ่มพลังงานครอบครัวปตท. มายกแผง ตามด้วยปูนใหญ่ กระชากดัชนีพุ่งปี๊ดทำสถิสูงสุดใหม่ 934 จุด ปตท. จ่อ 300 บาท 
บรรยากาศตลาดหุ้นไทยเช้าวันศุกร์นี้ ( 3 ก.ย.) เปิดตลาดดัชนีปรับตัวเพิ่มขึ้นต่อเนื่อง จากเม็ดเงินต่างชาติที่ไหลเข้ามาต่อเนื่อง โดยแรงซื้อเข้ามาในหุ้นขนาดใหญ่กลุ่มพลังงาน  เช่น ปตท. ( PTT ) ซึ่งเป็นหุ้นที่มีผลต่อดัชนีตลาด หลังจากปัญหามาบตาพุด มีความชัดเจน  ส่งผลให้ดัชนีทำสถิติสูงสุดใหม่ 934  จุด ล่าสุดเวลา 10.34 น. ดัชนีอยู่ที่ 932.22 จุด เพิ่มขึ้น 11.68 จุดหรือ 1.27 % มูลค่าซื้อขาย 12,819 ล้านบาท 
ทั้งนี้หุ้น PTT ปรับตัวเพิ่มขึ้นไปสูงสุด 284 บาท เพิ่มขึ้น 15 บาท และอ่อนตัวเล็กน้อย ล่าสุดเวลา 10.29 บาท เคลื่อนไหวที่ 183 บาท เพิ่มขึ้น 13 บาท  มูลค่าซื้อขายหนาแน่น 2,673.58 ล้านบาท 
นอกจากนี้หุ้นปูนซิเมนต์ไทย ( SCC ) ปรับตัวขึ้นแรง เช่นเดียวกับหุ้นบ้านปู ( BANPU ) ล่าสุดเวลา 10.32 น อยู่ที่ 316 บาท เพิ่มขึ้น 13 บาท และ BANPU อยู่ที่ 632 บาท เพิ่มขึ้น 6 บาท